Правителство на Петко Каравелов 4
Четвъртото правителството на Петко Каравелов е двадесет и второ правителство на Княжество България, назначено с Указ № 6 от 20 февруари 1901 г. на княз Фердинанд Сакскобургготски. Управлява страната до 21 декември 1901 г., след което е наследено от първото правителство на Стоян Данев.

Политика

Вътрешна политика 
С идването си на власт кабинетът на Демократическата и Прогресивнолибералната партия отменя Радослависткия режим (амнистира участниците в селските бунтове от 1900, внася поправки в „Закон за изтребление на разбойничеството“) и демократизира страната (чрез изменения в избирателния закон, повече свобода на печата, засилване на контрола на парламента върху министрите).

Една от първите стъпки на правителството е отнемането на избирателните права на мнозинството от циганите (чергари и мюсюлмани), което остава в сила до 1919 година.

Външна политика 
Във външната си политика кабинетът Каравелов се старае да уталожи конфликта с Румъния, предизвикан от убийството на Михайляну, и търси сближение с Русия, за да добие облекчения за българите в османска Македония и съдействие пред френските кредитори на Княжеството. В този контекст предприема мерки за ограничаване на революционната дейност на македонските дружества в страната и за прекъсване на връзките на ВМОК с държавния апарат и войската. Усилията му за решаване на финансовата криза обаче се провалят, тъй като тежките условия на договорения заем от Париж водят до разединение на партиите от управляващата коалиция.

Съставяне 
Представлява коалиция на Демократическата партия (излъчила премиера Петко Каравелов), Прогресивнолибералната и Народната партия, която не изпраща свои представители в кабинета, но го подкрепя в XI обикновено народно събрание.

Кабинет 
Сформира се от следните 8 министри и един председател.

Промени в кабинета

от 25 април 1901 
 След април 1901 г. управляващия министерството на народното просвещение е заменен от:

Събития

1901 
 24 март 1901 – Вследствие от аферата Михайляну българските власти арестуват членовете на Върховния македоно-одрински комитет.
 24 април 1901 – Премахнат е натуралният десятък, предизвикал броженията в Североизточна България от предходната година.
 30 септември 1901 – Споразумение за заем от „Банк дьо Пари е де Пеи Ба“, финализирано на 19 ноември, предизвиква силна обществена и политическа опозиция заради залагането на монопола върху тютюна.
 4 декември 1901 – Правителството на Каравелов подава оставка, след като Париба отказва предоговаряне на кредита. Седмица по-късно Народното събрание отхвърля заема, след което е разпуснато с княжески указ от 23 декември 1901 г. През февруари 1902 година са проведени избори за нов, по-сговорчив парламент.

Вижте също 
 Правителство на Рачо Петров (1901)
 Правителство на Данев (1901–1903)

Литература

Бележки 

Правителства на България (1878 – 1918)
Демократическа партия
Прогресивнолиберална партия
Народна партия